Noile măsuri de relaxare, publicate în Monitorul Oficial. Ce putem face de la 1 iunie.
Noile măsuri de relaxare se vor aplica de la 1 iunie şi sunt incluse într-un act normativ publicat în această seară în Monitorul Oficial. Guvernul a preluat, printr-o hotărâre, măsurile aprobate joi seară de Comitetul Naţional pentru Situaţii de Urgenţă (CNSU). Redeschiderea teraselor, a plajelor şi eliminarea declaraţiei pe proprie răspundere sunt câteva dintre principalele măsuri.
Actul
normativ nu aduce noutăţi, astfel că principalele măsuri de relaxare, ce vor
intra în vigoare la 1 iunie, sunt următoarele:Vom putea ieşi din localitate fără declaraţie pe proprie
răspundere. Astfel, deplasările între localităţi se vor face fără să mai fie
necesară justificarea motivului călătoriei.Se redeschid terasele în aer liber, cu respectarea unor condiţii:
o distanţă de minimum 2 m între mese şi cel mult patru persoane la o masă, dacă
sunt din familii diferite. Regulile suplimentare ce vor trebui respectate de
proprietari nu au fost încă publicate de Ministerul Economiei. Se deschid şi plajele. Conform HG, fiecare persoană va avea nevoie
de un şezlong, însă premierul Orban a anunţat că regulile vor fi corectate,
astfel încât oamenii să aibă acces şi cu un prosop, pe nisip.Se reiau transporturile rutiere şi feroviare. Vor putea fi organizate spectacole în aer liber cu cel mult 500 de
spectatori (aceştia vor purta măşti de protecţie şi vor sta la distanţă de 2 m
unul de celălalt). În plus, se vor putea organiza şi spectacole de tip
drive-in, cu condiţia ca ocupanţii unei maşini să fie membrii aceleiaşi
familii. Vor fi reluate competiţiile sportive, fără spectatori, în aer liber (cu excepţia sporturilor de contact). În plus, poate fi reluată şi activitatea de performanţă în bazine acoperite sau în aer liber. În spaţiile închise, activitatea sportivilor profesionişti poate fi reluată numai cu respectarea regulilor de distanţare, respectiv cel puţin 7 mp/persoană.